ไฟนรก

**ไฟนรก** คือ ความสามารถของ นิรยบาลมหานรก เป็นความสามารถในการใช้และควบคุมไฟของนรกขุมใดขุมหนึ่งใน มหานรกทั้งแปดขุม ได้ โดยต้องทำพิธีสัญญาเพลิงกับนรกขุมนั้นๆก่อน เมื่อเลื่อนขั้นหรือเปลี่ยนขุมก็จะต้องทำสัญญาเพลิงใหม่ นิรยบาลหนึ่งคนจึงสามารถควบคุมไฟได้แค่ประเภทเดียวเท่านั้น ความร้อนของไฟนั้น เพิ่มขึ้นตามความลึกของขุม ยิ่งอยู่ลึกยิ่งร้อน หากนิรยบาลอยู่ในนรกขุมที่ตนคุมอยู่ จะสามารถใช้ไฟได้อย่างอิสระ แต่ถ้าหากอยู่ในนรกขุมอื่น ก็จะต้องใช้ไฟที่เก็บสะสมไว้ในอุปกรณ์ควบคุมไฟของตัวเอง ซึ่งยมบาลเป็นตำแหน่งเดียวในนิรยภูมิ ที่สามารถใช้ไฟนรกได้ทั้งแปดขุมและใช้ได้ทุกที่ เนื่องด้วยเครื่องควบคุมไฟที่เก็บไฟได้ไว้มากเป็นพิเศษ จากกระดองเต่าอัคนีที่อาศัยอยู่ในนรกชั้นล่าง ถึงกระนั้น ยมบาลก็ยังสามารถเก็บไฟไว้ในกระดูกตัวเองได้ในจำนวนหนึ่ง

## ไฟประจำนรกขุมต่างๆ

### ไฟประจำนรกขุมที่ 1

เป็นไฟที่มีสถานะเป็นของแข็ง สามารถสร้าง สลาย หลอมเป็นอาวุธได้ อีกทั้งยังยืดหด แปลงรูปร่างได้อย่างอิสระ และสามารถบีบอัดเพื่อเพิ่มความแข็งทําให้เสริมพลังในการฟาดฟันได้

### ไฟประจำนรกขุมที่ 2

เป็นไฟด้ายดำที่มีอยู่สองส่วน ได้แก่ ส่วนแรก เป็นไฟที่มีสถานะเป็นของแข็ง มีสีดำ เหนียว ยืดหยุ่น ทนทาน ซับแรงกระแทกได้ดี เป็นตัวฉนวน และสามารถใช้จับและตัดเป้าหมายให้เป็นชิ้นๆได้ สามารถทำให้บางพอที่จะทำให้มองเห็นได้ยากจนเป็นกับดัก หรือทำให้หนาจนซับแรงกระแทกก็ได้ และส่วนที่สอง เป็นส่วนที่เป็นระเบิดสีส้ม เป็นไวไฟ และอยู่ข้างในส่วนที่เป็นสีดำ หากโดนไฟจะระเบิดอย่างรุนแรง แล้วยังสามารถเสริมความแข็งแกร่งของไฟด้านได้โดยไม่จําเป็นต้องบีบอัดไฟโดยการถักทอไฟเป็นด้ายที่ซับซ้อนและแข็งแกร่ง

### ไฟประจำนรกขุมที่ 3

เป็นไฟประหลาด ที่สามารถเปลี่ยนสิ่งที่มันเผาให้เป็นอะไรก็ได้ ไม่ว่าจะสลับอวัยวะ หรือเปลี่ยนผิวให้เป็นเกราะจากแร่ต่างๆ แต่ถ้าเปลี่ยนทั้งร่างเป็นสิ่งไม่มีชีวิตก็อาจจะตายด้วยเลยก็ได้เพราะอย่างนั้นจึงสามารถแปลงร่างเป็นสิ่งไม่มีชีวิตได้แค่บางส่วนโดยเช่นผิวหนัง

### ไฟประจำนรกขุมที่ 4

เป็นไฟผลาญ ที่จะไม่ดับลงจะกว่าสิ่งที่ถูกเผาจะกลายเป็นเถ้าธุลี แล้วผู้ที่สามารถทนต่อไฟได้ ไฟพลาญจะดับไปเอง

### ไฟประจำนรกขุมที่ 5

เป็นไฟละออง ซึ่งเป็นเมล็ดของดอกบัวนรก มีขนาดเล็กมาก สามารถแทรกผ่านบาดแผลเล็กๆหรือการหายใจได้ เมื่อสัมผัสกับเลือดมัน จะเติบโตและงอกรากและดอกของมันออกมาทะลุร่าง ดอกบัวเหล่านี้จะทำการยึดร่างของเป้าหมายเพื่อควบคุม และยังสามารถเปลี่ยนไปเป็นไฟละอองได้

### ไฟประจำนรกขุมที่ 6

เป็นไฟระยางค์ มีสถานะเป็นของแข็งคล้ายกับไฟของขุมที่ 1 แต่แข็งแกร่งกว่าและควบคุมผ่านจิตให้ขยับเหมือนแขนขาได้ ดังนั้นการควบคุมไฟรยางค์จึงกินแรงเพียงครึ่งเดียวของการขยับกล้ามเนื้อ   แล้วยังสามารถเสริมความแข็งแกร่งของไฟได้โดยไม่ต้องบีบอัดไฟโดยการใช้ไฟรยางค์สร้างเป็นกล้ามเนื้อมัดเล็กๆเพื่อให้มีพลังการขับเคลื่อนมากกว่าการใช้ไฟรยางค์แบบเป็นก้อนเดียว

### ไฟประจำนรกขุมที่ 7

เป็นไฟแสง ความสามารถของมันคือการสร้างภาพลวงตา เช่นทำให้แสงกระจายออกไปเป็นการล่องหน หรือทำให้เห็นวัตถุเป็นอีกอย่างหนึ่ง ไฟแสงยังเป็นไฟที่มีอาณาเขตกว้างที่สุดอีกด้วย

### ไฟประจำนรกขุมที่ 8

เป็นไฟฟ้า ไฟที่ร้อนและเร็วมาก ความสามารถของมันคือการ ประจุเข้าไปในหรือวัตถุ และจะสามารถควบคุมวัตถุนั้นได้ เมื่อวัตถุที่ประจุไฟฟ้าสัมผัสเข้ากับสิ่งมีชีวิต สิ่งที่โดนจะชาจนขยับไม่ได้ไปข่วงระยะหนึ่ง หนึ่งในวัตถุที่เข้ากับไฟฟ้าได้ดีที่สุดคือ แร่กระจกมาร ซึ่งเป็นแร่ที่แข็งที่สุดในนรกที่จะขยับตามความถี่ของไฟฟ้า

นอกจากนี้ นิรยบาลที่มีผิวสีเงินคราม (ตระกูล เศวตร) ยังสามารถประจุไฟเข้าร่างตนเองเพื่อเพิ่มความเร็วได้อีกด้วยโดยไม่เกิดข้อเสียเลย ถ้าเป็นนิรยบาลทั่วไปจะไม่สามารถใช้ความสามารถนี้ได้นานเหมือนกระสุนอเวจีไร้หัวของโรรุว์

### ไฟประจำนรกขุมที่ 9

เป็นไฟโลกันตร์ ไฟที่ทรงพลังที่สุด เพียงแค่สะเก็ดไฟของมัน ก็ทำให้ยมบาลอย่างทิวาบาดเจ็บสาหัสได้แล้ว มันคือไฟที่ดูดความร้อนของทุกสิ่งอย่างเข้าไป ยิ่งดูดมาก ขนาดมันก็จะใหญ่ขึ้นเรื่อยๆ  มันเป็นไฟที่ขยับได้ราวกับสิ่งมีชีวิต หากดูดไฟนรกขุมอื่นมามากพอ จะสามารถนำไฟมาคลุมร่างตัวเองได้ ซึ่งจะเสริมทั้งพลังกาย ความเร็ว และขนาดตัวเป็นอย่างมาก และยิ่งไปกว่านั้น ยังสามารถแยกไฟนั้นออกมาเป็นอีกร่างหนึ่ง เป็นร่างที่เคลื่อนไหวอิสระเหมือนมีความนึกคิดเป็นของตัวเอง และแข็งแกร่งไม่ต่างจากผู้ใช้ของมัน อย่างไรก็ตามไฟโลกันตร์ ยังถือเป็นไฟที่พึ่งถูกค้นพบ และยังไม่มีข้อมูลว่าสามารถจุดขึ้นที่นอกนรกโลกันตร์ได้ ต่างจากไฟนรกขุมอื่นๆ ที่สามารถใช้อุปกรณ์เก็บไฟได้

## อุปกรณ์ควบคุมไฟ

ชาวนรกสามารถควบคุมไฟนรกได้ โดยการดึงพลังจากไฟที่ตนเองทำสัญญา แต่การจะควบคุมไฟให้ได้เต็มที่นั้นจำเป็นต้องมี ‘เขา’ ในการช่วบควบคุม มันคืออุปกรณ์ทำจากทอง ที่อยู่ติดกับร่างกายของชาวนรก

นอกจากเขาแล้วยังต้องใช้ "อุปกรณ์เก็บไฟ" เนื่องจากแต่ละขุมมีไฟเพียงชนิดเดียว หากจะนำไปใช้นอกขุมก็จะต้องเก็บไว้ในอุปกรณ์

จากรูปจะเป็นตัวอย่างอุปกรณ์เก็บไฟของผู้คุมนรกขุมที่ 2 "ชาลิก" ซึ่งทำจากทองเช่นกัน จึงสามารถใช้วิชาแปลงทองเพื่ออุปกรณ์เก็บไฟ พร้อมทั้งไฟข้างในของอุปกรณ์เก็บไฟหลายๆชิ้นเข้าเป็นชิ้นเดียวได้ เช่นเหตุการณ์ที่ท่านทิวา สู้กับทมิฬในนรกโลกันตร์ ผู้คุมนรกทั้ง 8 ขุมใช้วิชาแปลงทองส่งเครื่องเก็บไฟของทุกคนไปรวมที่ท่านทิวา ในลักษณะเป็นอุปกรณ์เก็บไฟของยมบาล

แต่ว่านอกจากทองแล้ว อุปกรณ์เก็บไฟยังสามารถทำจากวัสดุอื่นได้ด้วย เช่น อุปกรณ์เก็บไฟของยมบาล จะทำจากกระดูกเต้าอัคนี ทำให้สามารถใช้ไฟได้ทุกขุม(ขุมที่1-8) และสามารถเก็บไฟไว้ได้มากเป็นพิเศษ, สำหรับท่านทิวา ยมบาลคนก่อน สามารถเก็บไฟไว้ในกระดูกของตนเองได้ด้วย และสำหรับผู้คุมนรกที่ต้องการใช้ไฟทุกขุม หรือต้องการลงสมัครเลือกตั้งเป็นยมบาล เรียกว่า "ว่าที่ยมบาล" โดยวิธีปกติจะต้องทำงานที่มหานรกทั้ง 8 ขุม เพื่อทำสัญญาไฟให้ครบ (ยกเว้นกรณีพิเศษของ "โรรุว์") จึงจะได้รับเครื่องเก็บไฟกระดูกของยมบาล

## แหล่งอ้างอิง

1. ↑ แฟนเพจนักเขียน
2. ↑ [ตอนที่ 32 สัญชีวนรก]
3. ↑ [ตอนที่ 31 บันไดนรก]
4. ↑ 4.0 4.1 4.2 [ตอนที่ 68 ยมบาล]
5. ↑ [ตอนที่ 33 อาวุธนรก]
6. ↑ [ตอนที่ 37 กาฬสุตตนรก]
7. ↑ [ตอนที่ 38 ชาลิก]
8. ↑ [ตอนที่ 46 อหิงสา?]
9. ↑ [ตอนที่ 32 สัญชีวนรก]
10. ↑ [ตอนที่ 32 สัญชีวนรก]
11. ↑ [ตอนที่ 51 โรรุวนรก และ มหาโรรุวนรก]
12. ↑ [ตอนที่ 52 ศิษย์กับอาจารย์]
13. ↑ [ตอนที่ 84 เชื้อมรณะ]
14. ↑ [ตอนที่ 56 คนละชั้น]
15. ↑ [ตอนที่ 61 มหาตาปนรก
16. ↑ [ตอนที่ 66 ความจำที่สับสน]
17. ↑ [ตอนที่ 95 นิทานมัจจุราช]
18. ↑ [ตอนที่ 76 เป้าหมายของรชตะ]
19. ↑ [ตอนที่71การต่อสู้ครั้งสุดท้าย]
20. ↑ [ตอนที่ 79 ร่างเทียมเจ้านรกที่แท้จริง]
21. ↑ [ตอนที่ 75 คาธ]
22. ↑ [ตอนที่ 76 เป้าหมายของรชตะ]
23. ↑ [ตอนที่ 77 วางเดิมพัน]
24. ↑ 24.0 24.1 [ตอนที่ 94 คืบคลาน]
25. ↑ [ตอนที่ 30 จลาจล]
26. ↑ 26.0 26.1 [ตอนที่ 67 สู่ความมืดมน]
27. ↑ [ตอนที่ 78 แจ็คพ็อต]